
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Месопреработвателно предприятие гр. Лом с оператор „Мити 01“ ЕООД, гр. София
Дата на извършване на проверката: 04.02.2021 г.

Място на извършване на проверката: гр. Лом, общ. Лом, ул. „Вйводина бахча“ №1
Проверени компоненти и фактори на околната среда:

· Води 
· Въздух

Цели на проверката:
Извършване на планова комплексна проверка по фактори и компоненти на околната среда за изпълнение изискванията на:

· Закон за водите (ЗВ) и условията в разрешително №13140236/2013 г.;
· Наредба №2 от 08.06.201 г. за издаване на разрешително за заустване на отпадъчни води във водни обекти и определяне на индивидуалните емисионни ограничения на точкови източници на замърсяване (Наредба №2/08.06.2011 г.);
· Закона за чистотата на атмосферния въздух (ЗЧАВ);
· Наредба за установяване на мерки по прилагане на Регламент (ЕС) №517/2014 относно някои флуорсъдържащи парникови газове (Наредба ФПГ);
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-21/02.02.2021 г. на директора на РИОСВ – Монтана за извършване на комплексна проверка на място на обект: Месопреработвателно предприятие гр. Лом с оператор „Мити 01“ ЕООД, гр. София
На 04.02.2021 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-21/02.02.2021 г. на директора на РИОСВ – Монтана се извърши проверка на обекта и беше съставен Констативен протокол № КПКД-1/04.02.2021 г. 
Проверени са:
· Хладилни, климатични и сушилни инсталации

· Място на заустване 
· Документи и данни, свързани със законовите и подзаконови нормативни актове по околна среда

Констативна част:
Основната дейност на фирмата е производство и търговия с месо и месни продукти.
1. Компонент „Въздух“   
В производствената си дейност дружеството използва хладилни камери, сушилни (термопомпи) и климатична инсталация (чилър). Инсталациите работят с хладоагенти, попадащи в обхвата на контрол по ЗЧАВ и подзаконовите нормативни актове към него. Дружеството изпълнява задълженията си за годишна отчетност, като ежегодно подава такъв до РИОСВ - Монтана, последният от които e за отчетната 2019 г. При извършената проверка се установи, че инсталациите са обозначени и етикетирани в съответствие с изискванията на горепосочените регламент и наредба. Дружеството поддържа досиета на системите с актуални записи за извършените проверки за течове, ремонт и поддръжка, извършванa от фирма, въз основа на сключен абонаментен договор. Служителите на обслужващата фирма притежават актуални сертификати за правоспособност за работа с ФПГ, издадени от ББКМ-София. 


На площадката няма източници на емисии на вредни вещества или горивни такива, подлежащи на контрол по Наредба №1/2005 г. и/или Наредбата за средни горивни инсталации. 

2. Компонент „Води“

Обектът се водоснабдява с вода за питейно-битови и технологични нужди от водопроводната мрежа на населеното място на база договор с „В и К“ ООД, гр. Монтана. Дружеството е титуляр на издадено от БДДР - Плевен актуално разрешително за ползване на воден обект – р. Лом за заустване на смесен поток производствени и битово - фекални отпадъчни води от дейността на предприятието. 
В РИОСВ – Монтана са представени доклад за изпълнение на условията в разрешителното за 2020 г. и протоколите от проведения през 2020 г. собствен мониторинг на отпадъчните води. Протоколите от изпитването се съхраняват надлежно на място. По време на проверката е представен и годишен план за провеждане на собствения мониторинг на отпадъчните води през 2021 г. Към момента на проверката до пункта за собствен мониторинг е осигурен постоянен достъп за целите на контролния и собствения мониторинг. Осигурено е измервателно усторйство за измерване на количеството зауствани в р. Лом отпадъчни води. 
Заключение:

Дружеството изпълнява задължения си, които има в съответствие с екологичното законодателство по компоненти „Води“ и „Въздух”.
От извършената проверката не са дадени предписания.

Приоритети за последваща контролна дейност:

· Опазване чистотата на атмосферния въздух;

· Контрол по изпълнение на условията, заложени в разрешителното за заустване на отпадъчни води;

